Steponas Batoras įsteigia Vilniaus universitetą

Steponas Batoras įsteigia Vilniaus universitetą – 1828 m. sukurtas lietuvių dailininko Vincento Smakausko paveikslas, vaizduojantis svarbų Lietuvos įvykį, kai Lenkijos karalius ir Lietuvos didysis kunigaikštis Steponas Batoras 1579 m. pasirašė privilegiją, kuria 1570 m. įsteigta jėzuitų kolegija buvo pertvarkyta į Vilniaus akademiją (pilnas pavadinimas: Alma academia et universitas Vilnensis soocietatis Iesu).Edvardas Gudavičius, Vygintas Bronius Pšibilskis, Algirdas Šidlauskas ir kt., Vilniaus universiteto istorija, 1579−1994, Vilnius: Valstybinis leidybos centras, 1994, p. 32−37.

Šiuo metu paveikslas saugomas Lietuvos dailės muziejuje.Lietuvos dailės muziejus.  

 Istorija 

Dailininkas Vincentas Smakauskas šią monumentalią drobę nutapė 1828 m., švenčiant universiteto įkūrimo 250-ąsias metines. Paveikslą dailininkas kūrė gyvendamas Paliesiaus dvare, kuris yra Ignalinos raj., už 2 kilometrų nuo Mielagėnų miestelio.Vilniaus universiteto mokslo ir meno vertybės istoriniuose grafų Chodkevičių rūmuose. Parengta pagal Lietuvos dailės muziejaus Ryšių su visuomene centro pateiktą informaciją. Lietuvos muziejai. 2004' 2-3. rūmai, dvarai.  Paliesiaus dvaro interneto svetainėje pateikta informacija. 

 Aprašymas 

Paveiksle vaizduojamas klasikinis interjeras. Jo centre ant sosto pakylos stovi Lietuvos didysis kunigaikštis ir Lenkijos karalius Steponas Batoras, apsuptas dvariškių. Viena Batoro ranka pridėta prie širdies. Valdovas puošnioje menėje susirinkusiesiems didikams, dvasininkams ir vilniečiams skelbia džiugią žinią apie akademijos įsteigimą. Susirinkusieji klaupdamiesi jam nuoširdžiai dėkoja.Joana Vitkutė. Apie istoriją Vincento Smakausko paveikslo istorijoje, 2018. „Septynios meno dienos”. Nr. 1 (1238). 

 Nuorodos 

Kategorija:Istoriniai paveikslai